21/07/2010 | Administración LocalMunicipal
Ferrol
Normativa

Don Leopoldo Moure García, SECRETARIO XERAL DO EXCMO. CONCELLO DE FERROL. CERTIFICO: Que o Excmo. Concello Pleno, en sesión celebrada o día 27 de maio de 2010, adoptou, entre outros, o seguinte acordo: 19. PROPOSTA DE APROBACIÓN INICIAL DA MODIFICACIÓN DA ORDENANZA MUNICIPAL DE AXUDA NO FOGAR.- Examinada a proposta que eleva a Concelleira delegada de Benestar Social, Muller, Xuventude, Solidariedade e Festas, que textualmente di: “0 Concello Pleno na sesión celebrada o día 29 de abril de 2009 aprobou a ordenanza reguladora do Servizo de Axuda no Fogar coa finalidade de axustarse á Orde do 22 de xaneiro de 2009 da Xunta de Galicia. A Consellería de Traballo e Benestar da Xunta de Galicia fai ao Concello de Ferrol un requerimento de enmenda da dita Ordenanza para que se adapte á Orde do 22 de xaneiro de 2009 no artigo 17 Determinación da capacidade económica das persoas usuarias do servizo. A Ordenanza municipal aprobada no seu artigo 12 punto 2 diferenciaba para o cálculo dos ingresos económicos ás persoas valoradas como dependentes que teñan concedido o servizo de axuda no fogar no Programa Individualizado de Atención de outra poboación solicitante do servizo. Tendo en conta que é necesario regularizar a prestación do servizo de Axuda no Fogar a cumprir a normativa autonómica nesta materia proponse modificar o artigo 12 punto 2 da Ordenanza Municipal suprimindo o apartado B) na súa totalidade e o enunciado do apartado A). Xa que a Comisión de Benestar Social, Muller, Xuventude e Solidariedade, na reunión do día 6 de maio de 2010 dictaminou favorablemente por unanimidade a proposta de modificación da Ordenanza municipal para adaptala ao requerimento da Xunta de Galicia de acordo co que se recolle nos parágrafos seguintes. A concelleira coordinadora delegada de Benestar Social, Muller, Xuventude, Solidariedade e Festas propón ao Concello Pleno que acordo o seguinte: - Modificar o artigo 12 punto 2 da Ordenanza Reguladora do Servizo de Axuda no Fogar do Concello de Ferrol suprimindo o apartado B) na súa totalidade e o enunciado do apartado A) “persoas valoradas como dependentes que teñan concedido o servizo de Axuda no Fogar no Programa individualizado de atención”. - Modificar o artigo 9 engadindo donde di “O cobro de prestación económica para coidados no entorno familiar” “agás que teñan concedido na resolución de aprobación do programa individual de atención ó servizo de Axuda no Fogar”. - Modificar o artigo 4 engadindo, de acordo co artigo 17 punto 9 da Orde do 22 de xaneiro de 2009 “Coa finalidade de proceder á revisión anual o Concello solicitará ás persoas usuarias do servizo a actualización dos datos relativos á capacidade económica”. Previa deliberación, a Corporación, en votación ordinaria e por unanimidade dos nove membros presentes do grupo Socialista, acordou aprobar a proposta transcrita. E para que conste e ós efectos correspondentes, expídese a presente, de orde e co Visto e Prace do Iltmo. Sr. Alcalde, coa reserva á que fai referencia o artigo 206 do Regulamento de Organización, Funcionamento e Réxime Xurídico das Corporacións Locais, no Pazo Municipal de Ferrol, a 28 de maio de 2010. V° e Pr ALCALDE